Solanum lycopersicum

A tomatera LARROSA SANZ, Julio, "Animals y plantas del lugar de Panzano", IV Jornadas de Cultura Popular Altoaragonesa (Sariñena, noviembre 1982), Huesca, Instituto de Estudios Altoaragoneses, 1982. VIZCARRA RABAL, Elena, "Plantas y animales de Borrés", IV Jornadas de Cultura Popular Altoaragonesa (Sariñena, noviembre 1982), Huesca, Instituto de Estudios Altoaragoneses, 1982. GRACIA GINÉS, Chusé A., "Léxico etimológico de Andorra", Cierzo, chulio 1994, chinero 1998 NAGORE LAÍN, Francho, "Plantas cultivadas", Gran Enciclopedia Aragonesa, tomo X, Zaragoza, Unali, 1982, pp. 2704-2705 (Solanum lycopersicum) ye una planta d'a familia Solanaceae y lo suyo fruito ye lo tomate.

L'orichen d'a planta silvestre se troba en a zona entre o norte de Chile, Perú y Ecuador, y estió en Mexico a on que se domesticó y cautivó por primera vegata ya antis d'a plegata d'os conqueridors espanyols. O nombre d'o fruito deriva d'a palabra náhuatl tomatl.

Ye una planta herbacia anyal, bellas vegadas bianyal, erecta u decumbent, de grandaria muit variable seguntes as variedaz (as tempranas gosan aconseguir una longaria d'1,2 m; as tardanas, son cuasi siempre mas grans y pueden plegar a medir o doble). Tiene tallos ramificau, bellas vegadas volubles, densament glanduloso-pubescents, con pels curtos con u sin glandulas y pels largos, blancos y pluricelulars. As fuellas plegan dica 24 por 17 cm, ovadas u ovado-lanceoladas, imparipinnadas u biimparipinnadas con peciolo d'1,5–6 cm y con foliolos que miden 4-60 por 3–40 mm, ovaus, obtusos, peciolulaus, enters u lobaus, muit desiguals, alternos, suboposaus u oposaus, por un regular verdes, glanduloso-pubescents por a faz, cenicientos y tomentosos por o revés. A inflorescencia ye composada de cimas racemiformes, isoladas u cheminadas, con 3-7 flors, extra-axilar, con frecuencia oposada a las fuellas y con pedunclo 4–15 mm, a vegadas bifurcau. As flors son actinomorfas, hermafroditas, sin bractias, con pedicelos de 5,5– 20 mm en flor, y de dica de 30 mm, deflexos y ixamplaus en a fructificación, con una articulación enta la metat u un poquet por alto d'a mesma. O caliz tien 6-10mm en a florada y dica 30 mm en a fructificación. Ye campanulau, con 5-7 sepalos soldaus en a base, glanduloso-pubescent, y tubo de 0,5-1,5 mm, mas curto que no os lobulos que miden 5–10 mm y son linial-lanciolaus u linial-elipticos, subobtusos, licherament desiguals. A corola mide bels 8–12 mm, igual u liucherament mas larga que o caliz, amariella, glanduloso-pubescent, con 5-8 petalos de 6-8,5 mm, soldaus en a base, oblanceolaus, ciliaus, con tres niervos. Os estambres son glabros, iguals entre si, con filamentos de 0,2–1 mm, unius en a parte inferior y con a parte distal libre, mas curta que no as anteras que tienen 6–8 mm. L'ovario ye glanduloso-pubescent con estilo cilindrico, a vegadas ixamplau en l'apex, pubescent en a metat inferior a lo menos cuan ye choven, y con estigma capitau, deprimiu en o centro.

 Referencias 

 Vinclos externos 

  Tomatensorten aus aller Welt- über 20.000 Sorten, artíclo en Ethno-Botanik.org.

Lycopersicum